איי מרקיז

שמאל|ממוזער|250px|איי מרקיז
שמאל|ממוזער|250px|יער גשם בפאטו היווא
שמאל|ממוזער|250px|היונה הקיסרית של נוקו היווא
**איי מרקיז** (בצרפתית: **Îles Marquises**, או **Archipel des Marquises**, ב: **Te Henua ʻEnana** (הניב הצפוני), או **Te Fenua ʻEnata** (הניב הדרומי); מילולית בשני הניבים "ארץ בני האדם") הם קבוצת איים געשיים בפולינזיה הצרפתית, קולקטיב מעבר לים של צרפת בדרום אוקיינוס השקט. הפסגה הגבוהה ביותר היא  באי  בגובה 1,276 מטרים מעל גובה פני הים.

מחקר ארכאולוגי מצביע על כך שהאיים יושבו במאה ה-10 לספירה על ידי מתיישבים ממערב פולינזיה. במהלך מאות השנים שלאחר מכן, האיים שמרו על "תרבות, ביולוגיה ושפה אחידים באופן יוצא דופן". איי מרקיז נקראו על שם  (בספרדית: Marqués de Cañete), המשנה למלך הספרדי במלכות המשנה של פרו מהמאה ה-16. את השם קבע הנווט הספרדי אלברו דה מנדניה, שביקר באיים ב-1595.

איי מרקיז מהווים אחת מחמש החטיבות האדמיניסטרטיביות (subdivisions administratives) של פולינזיה הצרפתית. בירת החטיבה המנהלית של איי מרקיז היא העיירה טאיאוהא, באי . אוכלוסיית איי מרקיז מנתה 9,346 תושבים בזמן המפקד באוגוסט 2017.

## גאוגרפיה
קבוצת האיים משתרעת לאורך של 400 ק"מ, בין קווי הרוחב: '50 7º עד '35 10º דרום, וקווי האורך '25 138º עד '50 140º מערב, בערך 650 עד 1,000 ק"מ דרומית לקו המשווה. איי מרקיז הם אחת מקבוצות האיים המבודדות ביותר בעולם. היא שוכנת 1,370 ק"מ צפונית-מזרחית לטהיטי, וכ-4,800 קילומטרים דרומית-מערבית למקסיקו (שטח היבשת הקרוב ביותר). משערים שהיא נוצרה על ידי מרכז של מאגמה עולה, נקודה חמה הקרויה .

בקבוצת איי מרקיז כ-20 איים המרוכזים בשתי קבוצות משנה. הקבוצה הצפונית כוללת את שלושת האיים המיושבים ,  ו, והאיים הבלתי מיושבים , , , והאטוטו. הקבוצה הדרומית כוללת את האיים המיושבים ,  ופאטו היווא, והאיים הבלתי מיושבים , ,  ו.

איי מרקיז הם בין קבוצות האיים הגדולות ביותר בפולינזיה הצרפתית. שטח הקרקע המשולב שלהם הוא 997 קמ"ר. נוקו היווא, אחד האיים בקבוצה, משתרע על שטח של 339 קמ"ר, האי השני בגודלו בכל הטריטוריה (אחרי טהיטי). למעט מוטו ואן, כל האיים בקבוצה הם ממוצא געשי.

אף על פי שפולינזיה נוטה להיות קשורה לתמונות של צמחייה טרופית עבותה, ואיי מרקיז שוכנים באזור הטרופי, הצד המערבי של האיים המוגן מהרוח (שבו מרוכזים מרבית היישובים) צחיח באופן בולט. הסיבה לכך היא שהם מהווים את מחסום לרוחות המזרחיות הנושבות דרך קבע והנובעות מזרם הומבולדט היבש (באופן אטמוספירי). עובדה זו גורמת לשנים תכופות של בצורת באיי מרקיז. רק לאיים המגיעים הכי גבוה לתוך העננים (בדרך כלל, גבוה מ-750 מטר מעל גובה פני הים) יש תקופות של משקעים באופן מהימן. תנאים אלה הובילו באופן היסטורי לתנודות תקופתיות בזמינות המים המתוקים. מחסור תקופתי במים הפך את מגורי האדם לברי קיימא רק לסירוגין בחלקים מסוימים של האיים השונים ברחבי הארכיפלג. לדוגמה, לאי וה אוקה (גובה מרבי 857 מטר) יש היסטוריה של רמות אוכלוסייה נמוכות, והאי איאו (גובה מרבי 576 מטר) בדרך כלל אינו מיושב.

### מקור השם
את השם "איי מרקיז" נתן לקבוצה מגלה הארצות הספרדי אלברו דה מנדניה כשהגיע לאיים בשנת 1595, במהלך מסעו מפרו לאיי שלמה. מנדניה קרא לאיים "איי מרקיז מנדוסה" (Islas Marquesas de Mendoza) על שם פטרונו,  (בספרדית: Marqués de Cañete), המשנה למלך הספרדי במלכות המשנה של פרו מהמאה ה-16.

האיים היו קרויים בפי הפולינזים הקדומים "איי היווא". שמותיהם של שלושה מתוך ששת האיים המאוכלסים, כולל שני האיים הגדולים ביותר, כוללים את המילה "היווא" (ארץ גדולה): נוקו היווא, היווא אואה ופאטו היווא.

הילידים קוראים כיום לאיים "טה אנאטה הנואה" (Te Enata Henua), כלומר "ארץ בני האדם".

### טופוגרפיה
האיים הם פסגות של הרי געש כבויים, בחלקם תת-מימיים שעברו תהלכי סחיפה. רכסי סלעים גבוהים המגיעים עד גובה של כ-1,000 מטר, שפסגותיהם משוננות, מרכיבים את רוב נופם של האיים. הפסגה הגבוהה ביותר היא  באי  בגובה 1,276 מטרים מעל גובה פני הים. הפסגה השנייה בגובהה היא  באי  בגובה 1,230 מטרים מעל גובה פני הים, והפסגה השלישית בגובהה היא  באי נוקו היווא בגובה 1,224 מטר. הרכסים מגיעים בדרך כלל עד קו המים. פלגי הרים חתרו ברכסים עמקים עמוקים וצרים מוקפים בקירות תלולים של בזלת, כשלעיתים הם נשפכים ישירות לים במפלים. חוף הבנוי מרצועה צרה של חול געשי שחור, או חצץ, נוצר בפתחי העמקים אל הים, כשמשני צדדיו יורדים רכסי ההרים בתלילות לתוך הים. אין באיים מישורי פנים או רמות, ולחלק מהעמקים ניתן להגיע מהים בלבד. הצדדים הדרומיים והמזרחיים של האיים (צד הרוח) מכוסים בצמחייה טרופית עבותה כמעט בלתי חדירה, ויער הגשם הטרופי מגיע ממש עד לפסגות הגבוהות ביותר. הצד הצפוני-מערבי המוגן מהרוח, השוכן בצל הגשם, צחיח ברובו וגדלה בו צמחייה דלילה ומקומות מסוימים מזכירים מדבר למחצה. למרות האקלים הטרופי, לא נוצרו שוניות אלמוגים ליד חופי האיים. הסיבה לכך היא כנראה בשל זרם הומבולדט, זרם ימי קר שמקורו באנטארקטיקה, והמגיע לאיים ממזרח דרך חופה של פרו. חופי האיים בלתי נגישים, למעט מספר מועט של נמלים טבעיים ולכן, התושבים הראשונים התנחלו בפתחי העמקים.

### צמחייה
צמחיית האיים מגוונת מאוד. פרויקט מחקר של מכון סמית'סוניאן מצא שמתוך 714 צמחים וסקולריים שנמצאו באיים, 337 הם מינים מקומיים, שכמעט מחציתם אנדמיים. אוכלוסיית השרכים היא אחת העשירות על פני כדור הארץ, והיא כוללת 27 משפחות, 55 סוגים ו-117 מינים.

הצמחייה המקורית של איי מרקיז מקורה בעיקר באזור ההודי-אסייתי, הקשור להתפשטות הצמחים ממערב למזרח באוקיינוס השקט. עם זאת, ישנם גם כמה מינים אמריקאים ואוסטרלים. לפני התיישבות אנושית, האיים היו מכוסים ביער גשם צפוף. בצד המוגן מהרוח, ולכן דל בגשם, שלטו שיחים דמויי סוואנה ושטחי עשב.

כיום ניתן לחלק את צמחיית האיים למספר אזורים על פי הגובה. באזורים הנמוכים, עד לגובה של כ-300 מטר מעל פני הים, ניתן למצוא צמחייה טרופית, אך זו השתנתה משמעותית במהלך מאות שנות התיישבות האדם. התערבויות אלו היו כה נרחבות עד שכיום כמעט ולא נותרו קהילות של צמחים מקוריים. מינים מקומיים רבים נכחדו. מיני צמחים שהובאו על ידי האדם שולטים בנוף.

הצמחים התרבותיים השולטים באיים הופצו במהלך גלי ההתיישבות השונים על ידי הפולינזים ואחר כך על ידי האירופים. המזון הבסיסי עד היום הוא פרי עץ הלחם, שמעובד לדייסה מזינה בשם . יש גם חשיבות רבה ליאם וטארו, בננות,  וכל מיני פירות טרופיים. גורם כלכלי חשוב והבסיס לייצור צנוע של קופרה הוא דקל הקוקוס, אם כי חשיבותו הולכת ופוחתת. לאחרונה גדל הגידול של פרי הנוני (*Morinda citrifolia*) לשימוש ברפואה אלטרנטיבית.

הצמחייה באזור הגובה התיכון היא בעיקרה מזופיטית (צמחים הגדלים בסביבה בעלת לחות בינונית) וכוללת כיסוי יער נמוך או שטח שיחים צפוף. בעמקים הגשומים, מחוץ לאזורים מעובדים, צומחים מקבצים צפופים ועשירים במינים של שרכים. באיים הגדולים יותר, בגובה אמצעי בין 400 ל-900 מטר, ישנה חגורת יער בלתי מופרעת ברובה בגובה בינוני, המורכבת בעיקר מהיביסקוס,  ואנגיופטריס (*Angiopteris*, סוג של שרכים טרופיים גדולים).

האזורים בגובה מעל 900 מטרים באיי מרקיז מוסתרים בעיקר על ידי עננים. כאן שרד יער בלתי מופרע ברובו של עצים נמוכים ושיחים גבוהים. מיני סוגים של צמחים נפוצים כוללים את
**', **', **', **' ו-**'. תת-הקרקע מכוסה בצפיפות ב[[טחב]]ים, צמחים עשבוניים ושרכים.

חלק מהאיים, למשל איאו, שהצמחייה שלהם נפגעה קשות מחיות בית אירופיות שהוכנסו וכיום [[התפראות|התפראו]] (כבשים, עיזים, סוסים), צחיחים ברובם ויש בהם צמחייה דלילה, קסרופטית (צמח בעל כושר עמידה בתנאי יובש) המורכבת מעשבים חזקים, לעיתים קרובות עשב ושיחים נמוכים שהוכנסו לאיים על ידי האדם.

===בעלי חיים===
לעומת הצמחייה עולם ה[[פאונה|חי]] דל למדי: יונקים מעטים חיים באיים, כולם הובאו על ידי האדם: בעיקר חיות משק: [[חזיר הבית|חזירים]], [[תרנגול הבית|תרנגולות]] ו[[סוס הבית]] כמו גם [[כלב הבית|כלב]]ים, ו[[עכברוש]]ים; בעבר חי באיים מין של כלב  שהובא על ידי המתיישבים הראשונים, אך נכחד עוד לפני שהאירופים הגיעו לאיים. גם עולם ה[[חרקים]], ה[[דו־חיים]] וה[[זוחלים]] מצומצם.

מיני עופות נדירים רבים שוכנים ביער הגשם, כולל  (''Gallicolumba rubescens''),  (''Ducula galeata''),  (''Todiramphus godeffroyi''),  (''Pomarea mendozae''),  (''Pomarea iphis''), האנדמי לאי וה אוקה ו (''Pomarea whitneyi'') האנדמי ל[[פאטו היווא]].

האיים הקטנים יותר, הלא מיושבים, הם אתרי קינון עשירים, לעופות דוגמת [[פרגטה]], [[שחפיתיים|שחפיות]] ומינים אחרים של [[עופות ימיים]].

הים סביב האיים לעומת זאת, עשיר בבעלי חיים כמו בשאר האיים שבאזורים הטרופיים של [[פולינזיה]].

===אקלים===
[[קובץ:Marquises 9631a.jpg|שמאל|ממוזער|250px|מפל מים האקאוי בנוקו היווא]]
האקלים באיים הוא [[אקלים טרופי]], ומושפע מ[[רוחות הסחר]] הדרום-מזרחיות, ומהים המקלים על עומס החום. כשהטמפרטורות באיי מרקיז יציבות כל השנה בין C °22 ל-C° 30, והלחות גבוהה, כשלעיתים נדירות יורדת הלחות מתחת ל-80%.

רוחות הסחר הדרום מזרחיות מביאות את ענני הגשם, ולכן צד האיים הפונה לרוח (צד דרום וצד מזרח) מקבל כמות משקעים גבוהה, בממוצע 2,500 מילימטרים בשנה, יותר מאשר הצד המוסתר מהרוח שבו קיימים תנאי יובש חצי [[מדבר]]יים. כמות המשקעים השנתית הממוצעת באזור "המדבר" של נוקו היווא היא רק 510 מילימטרים. לכן, האזורים הדרומיים והמזרחים של האיים משופעים בצמחייה אקזוטית עבותה, בעוד החופים הצפון-מערביים צחיחים יחסית, וצמחייתם מורכבת מעצים נמוכים ועשב יבש. האיים הנמוכים יותר (למשל אואה הוקה) או איים בצלם של איים גבוהים (למשל אואה פו החוסה בצלו של היווא אואה) מקבלים מנת משקעים קטנה יותר מהאיים הגבוהים ([[מדבר צל גשם]]). הגשם יורד באיים במשך כל השנה, אם כי הוא תדיר יותר בין ינואר ליולי. בצורת משפיעה על הצמיחה ותנובת הפרי של ה[[קוקוס]] ו[[עץ הלחם]]. בעבר היו באיים עונות בצורת ממושכות (4 שנים בהיווא אואה ושבע שנים באואה פו), ונראה כי הן קשורות לתופעת [[אל ניניו]]. השונות האופיינית של האקלים בגובה פני הים באיי מרקיז מומחשת היטב על ידי מדידות שנעשו בתחנת מזג האוויר אטונה (Atuona) בהיווא אואה: כמות המשקעים השנתית הגבוהה ביותר שנרשמה שם היא 3,760 מילימטרים; הנמוכה ביותר הוא 560 מילימטרים.



==גאולוגיה==
[[קובץ:Hatiheu Bay, Nuku Hiva (French Polynesia).jpg|שמאל|ממוזער|250px|תצורת סלע [[בזלת]]ית בהאטיהאו, האי נוקו היווא.]]
מרבית איי מרקיז הם ממקור געשי, שנוצרו על ידי [[נקודה חמה (גאולוגיה)|נקודה חמה]] הקרויה  שנמצאת מתחת ל[[הלוח הפסיפי|לוח הפסיפי]]. איי מרקיז שוכנים מעל [[רמה (גאוגרפיה)|רמה]] געשית תת-ימית בעלת אותו השם. בדרך כלל מאמינים שהרמה, כמו האיים, היא בת פחות מ-5 מיליון שנים, אם כי אחת ההשערות היא שהרמה (לא האיים) עתיקה משמעותית, והיא נוצרה על ידי כוחות דומים לאלה שיצרו את "רמת האינקה", שעוברת [[הפחתה]] מתחת לצפון פרו.

על פי ההערכות, הגיל של איי מרקיז נע בין 1.3 מיליון שנים (פאטו היווא) ל-6 מיליון שנים (איאו). כולם מלבד מוטו ואן הם [[אי געשי|איים געשיים]]. מוטו ואן הוא [[אי אלמוגים|אי נמוך]], המורכב מ[[שרטון|גדת חול]] קטנה על [[שונית אלמוגים]], ה[[אטול]] היחיד באיי מרקיז. בניגוד לרוב האיים הפולינזים הצרפתיים, איי מרקיז (מלבד מוטו ואן) אינם מוקפים בשוליהם בשוניות מגינות. באותם איים, ה[[אלמוגים]] נמצאים רק במפרצים ובאזורים מוגנים אחרים, או, במקרה של פאטו הוקו, במקום יוצא דופן: בצורה [[מאובן|מאובנים]] בפסגת האי.  מכה בעוז את כל האיים הללו; והוא חצב מערות ים המנקדות את חופיהם. אף על פי שבאיים יש עמקים שמתרוקנים למפרצים קטנים, הם בולטים ברכסי ההרים שלהם, המסתיימים בפתאומיות במצוקים בשולי הים.

==היסטוריה==
[[קובץ:U'u, Akau Too - Marquesas.jpg|שמאל|ממוזער|250px|גילוף מאיי מרקיז (אלות קרב)]]

===פרהיסטוריה===
ממצאים של [[חרס|כלי חרס]] מאוחרים של  (Plainware) על נוקו היווא על ידי ה[[אנתרופולוג]]  מ[[המוזיאון האמריקאי לתולדות הטבע]] במהלך חפירות ב-1956 מוכיחים התיישבות מוקדמת יחסית באיי מרקיז על ידי פרוטו-פולינזים, אם כי התאריך המדויק שנוי במחלוקת. ה[[ארכאולוג]] האמריקאי  מניח התיישבות ראשונית בין 100 לפנה"ס ל-150 לספירה, אולם, פרסומים עדכניים יותר מניחים התיישבות ראשונית לא לפני 300 לספירה. הקולוניזציה הפולינזית של איי מרקיז הגיעה ממערב, כנראה מ[[סמואה]] או [[טונגה]], כחלק מ[[פולינזיה|ההתפשטות הפולינזית]]. אין ספק שהמתיישבים הראשונים הגיעו מהמערב, על פי התרבות, החפצים, השפה ושמות פולינזיים מסורתיים למקומות באיים. עם זאת, ממצאים עדכניים יותר תומכים בתאוריית ריבוי ההתנחלויות בצורה של כמה גלי התנחלויות. איי מרקיז הפכו מאוחר יותר לנקודת המוצא ליישוב [[הוואי]], [[ניו זילנד]], [[איי החברה]] ואולי גם [[אי הפסחא]].

בשנת 2020 פרסמו אלכסנדר יואנידיס ואחרים ניתוח [[גנום]] המוכיח קשר בין פולינזיה ל[[אמריקה הדרומית]] בסביבות השנים 1150–1200, המוקדם ביותר בין האי [[פאטו היווא]] לקבוצה האתנית של ה ב[[קולומביה]]. המאמר דן בהפלגה פולינזית אפשרית מזרחה מאיי מרקיז, ולאחריה מסע חזרה עם דרום אמריקאים, או לאחר ערבוב גנטי. ניתן היה להסביר כך גם את הופעת ה[[בטטה]] (''Ipomoea batatas'') בפולינזיה. היא קרויה קומרה בפולינזית, כנראה קשורה לשם הירק ב[[קצ'ואה]]: "קומרה" או "קומאל".

[[גנאלוגיה]] שמקורה ב[[המאה ה-19|מאה ה-19]] כוללת 90 דורות של תושבי האיים עד לאבות הקדמוניים, האלים אטאה (Atea) ואטאנואה (Atanua). האדם הראשון המוזכר בגנאלוגיה קרוי טיקי (Tiki).

[[קובץ:Tikimarquesas.jpg|שמאל|ממוזער|250px|פסלי אבן באיי מרקיז (וה פו)]]
בהתבסס על המחקר של רוברט סוגס, ההיסטוריה של האיים עד לגילויים על ידי האירופים מחולקת לארבע תקופות:
# **תקופת ההתיישבות** (מתחילת ההתיישבות ועד סביב 600 לספירה) – בתקופה המוקדמת ביותר לאחר ההתיישבות הראשונית, אנשים התיישבו ביישובי חוף קטנים וקומפקטיים או מתחת לסככי סלעים באזור הקרוב לחוף. מקור המזון העיקרי שלהם היה דיג לאורך החופים, כפי שמעיד גילוי של קרסי דיג רבים שנעשו מצדפות. בנוסף, אנשים עסקו ב[[הורטיקולטורה]] בקנה מידה קטן ושימוש חסכוני בעצים. חפצים מהתקופה המוקדמת ביותר של ההתיישבות כגון חכות ומשקולות לחכות, מעידים שהמתיישבים הראשונים התגוררו בסמוך לים והיו תלויים מאוד במקורות מזון ממנו (כלומר הם לא עסקו בחקלאות או בגידול בעלי חיים). לא נמצאו עצמות בעלי חיים מבויתים כדוגמת חזירים ותרנגולות. לעומת זאת נמצאו עצמות דגים, צבי ים ועופות ים ([[יסעור]] ו[[סולה (עוף)|סולה]]). שברי [[חרס]]ים מעידים שהמתיישבים הראשונים הגיעו מאזור  שבמערב פולינזיה, או שהיה קשר בין מזרח למערב פולינזיה.
# **תקופת התפתחות והתייצבות תרבותית** (מ-600 עד 1200 לספירה) – מאמצע האלף הראשון לספירה, החקלאות ([[טארו]], [[יאם]]) והשימוש בעצים תרבותיים, נושאי פרי ([[עץ הלחם]], [[קוקוס]]) הפכו חשובים יותר ויותר. חפצים כגון קולפנים, מגרדות, ומחבטים לטיפול בירקות מעידים על מעבר לחקלאות. הטכניקה של [[דיג]] במים עמוקים שוכללה, כפי שניתן לראות מהמשך הפיתוח של . בחפירות התגלו [[גרזן|קרדומים]] וחזירים וכלבים הוחזקו כנראה גם כחיות מאכל (כלבים נכחדו מאיי מרקיז בסופו של דבר). ההתקדמות בבניית [[קאנו]] אפשרה סחר נרחב עם איים אחרים. ישנן עדויות למסעות ל[[ררוטונגה]], 2,500 קילומטרים משם, כדי לרכוש את  האדומות הבוהקות, המבוקשות ביותר, תמורת קישוטים של צ'יפים. לקראת סוף תקופה זו חל שינוי בולט באספקת המזון. חקירות ארכאולוגיות של [[ערימת פסולת|ערמות פסולת]] הראו ירידה דרסטית בשרידי חיות בר (עופות יבשה וים, צבים ויונקים ימיים). מקומית, חלה עלייה משמעותית בצפיפות האוכלוסין, יחד עם  של הטבע שמסביב והכחדה של מינים מסוימים. ילידים מאיי מרקיז מיישבים את [[איי גמבייה]], [[אי הפסחא]] ואת [[ניו זילנד]].
# **התרחבות** (משנת 1200 עד שנת 1600) – גידול אוכלוסין נוסף והירידה במקורות מזון טבעיים גרמו להתרחבות ופיתוח של טכניקות חקלאיות חדשות הכרחיות בסביבות שנת 1000 לספירה. ההתיישבויות התרחקו מהחוף וגדלו במעלה העמקים התלולים. מתחילים להופיע הפלטפורמות המוגבהות המשמשות בסיס לבתי המגורים (בשפת האי פייפיי (paepae)), ואתרים מבוצרים מעידים שתחרות על משאבים כנראה הובילה למלחמות. בערמות האשפה מתחילים להופיע [[סרטנאים|סרטנים]] ועצמות אדם חרוכות המעידות על [[קניבליזם]]. כמו כן נמצאים עצמות חזירים, אך לא מצויים יותר כלי חרס. דמיון בין חפצים ממקורות שונים מעיד על קשר עם [[איי טואמוטו]] ו[[איי החברה]]. הוכנו שדות על [[טרסה|טרסות]] לגידול טארו עם מערכות השקיה מתוחכמות. על בצורות שהתרחשו מדי פעם ואסונות טבע שהפחיתו את התפוקה גשרו על ידי בורות אחסון גדולים שנבנו בקפידה לדייסה המותססת מפרי עץ הלחם. אחד מבורות האחסון הללו בעמק טאיפיוואי בנוקו היווא היה בעל קיבולת של 216 [[מטר מעוקב]]. בעמקים העמוקים המופרדים על ידי רכסים סלעיים תלולים, התפתחו [[משטר צ'יף|משטרי צ'יף]] עצמאיים שהתאפיינו בסדר חברתי מרובד. בראש היו ראשי השבטים, שהיו מסוגלים להתחקות אחר [[גנאלוגיה|שושלת היוחסין]] שלהם אל אבותיהם המיתולוגיים האלוהיים ונתמכו על ידי האצולה והכהונה. הם הבעלים של כל ה[[משאב]]ים והבטיחו את המבנה החברתי המורכב באמצעות מערכת משוכללת של תלויות, זכויות ו[[טאבו (פולינזיה)|טאבו]] (איסורים) שהעניקה לכל פרט זכות מסוימת להביע דעה ולהשתתף בעיצוב החברה, אך הגבילה היטב את אפשרויות ההשפעה לפי גיל, מגדר ומעמד חברתי.[[קובץ:Ua Pou-Hakamouital.jpg|שמאל|ממוזער|250px|שרידי טוהואה באי וה פו]]מרכז היישוב היה ה"טוהואה", אזור רחב ידיים לפסטיבלים, ריקודים וטקסים, שסביבו הוקמו במות אבן רבות. על אלו היו בתים שנבנו מחומרים מתכלים - למשל, מקדשים, מעון הצ'יף, מגורים לאצולה ולכוהנים, אולמות כינוסים, אולם קעקועים, בית ללוחמים, בין היתר - שאינם קיימים יותר כיום. מבצרי הרים, המורכבים ממערכת שנבנתה בצורה גאונית של תעלות, מצודת כלונסאות ובמות, השתרעו על רכסי ההרים הבלתי נגישים ומעניקים עדות לחברה שוחרת לחימה שבה לוחמה בין שבטית הייתה תכופה ופולחנית.
# **התקופה הקלאסית** (משנת 1600 ועד ההשפעה האירופית בשלהי המאה ה-18) – בתקופה הקלאסית, בערך מהמאה ה-17 ואילך, המשיכו יישובים לצמוח במעלה העמקים, אך נעלמו מהחופים, הארכאולוג סוגס חושד שזה היה כדי להימלט מהתקפות גוברת והולכת מהים. האדריכלות הגיעה לשיאה. נבנו במות מקדשים ענקיות מרובות מפלסים () עם דמויות אבן [[האנשה|אנתרופומורפיות]] ענקיות. במות בתים (פייפיי (paepae)) נבנו כעת באבן [[מגלית]]. ייצור האמנות עבר למומחים (טוהונגה), שהובילו את התרבות לפריחה חדשה והצמיחו [[כתובת קעקע|אמני קעקועים]] מוכשרים, מגלפים בעץ ובעצמות, מפסלים באבן ובוני קאנו. המוצרים שלהם מפוזרים כעת במוזיאונים [[אתנוגרפיה|אתנוגרפיים]] ברחבי העולם. מעט מזה נשאר באיי מרקיז עצמם. תקופה זו של צמיחה תרבותית עשירה הסתיימה כאשר האירופים, במיוחד [[מיסיון|מיסיונרים]], החלו להשפיע יותר ויותר באמצע המאה ה-18.אחד החסרונות היה ההשפעה ההולכת וגוברת של מעמד הלוחמים (טואה), שהובילה להתגברות הסכסוכים. נוצר מסדר הלוחמים המובחרים של ה"קאיוי", דומה ל"" ב[[טהיטי]], אך אגרסיבי יותר באופיו.[[אדם יוהאן פון קרוזנשטרן]] ומבקרים מוקדמים אחרים מאירופה דיווחו על [[קניבליזם]] במהלך [[רעב המוני]] וקניבליזם פולחני של מעמד הלוחמים. מחקר עדכני על היבט זה של ההיסטוריה של האי לא נערך. טקסים בעלי חשיבות מיוחדת דרשו [[קורבן אדם]], בדרך כלל הוקרבו אסירים של הצד הלוחם המובס. גולגולות המוקרבים נשמרו בבורות גולגולת בבמות הטקס.



===התקופה הקלאסית===
====הכלכלה בסוף התקופה הקלאסית====
הארכאולוגים הגיעו למסקנה כי צפיפות האוכלוסייה הגיע למקסימום שהדיג והחקלאות הייתה יכולה לכלכל, בתקופה בה הגיעו האירופאים הראשונים, בסוף [[המאה ה-16]]. וזאת בהתבסס על דוחות מהתקופה, ובהתחשב בשרידים של יסודות הבניינים שנמצאו בכל מקום בו ניתן לגדל מזון. מספר התושבים באיים בתקופה זו מוערך בכ-100,000.

**סחר**

כבר בתקופה זו תושבי איי מרקיז היו נוהגים לסחור עם תושבי האיים השכנים [[איי החברה]] ו[[איי גמבייה]], אולם, ניצול יתר של משאבי טבע באיי גמבייה הביאו להפסקת הסחר בין האיים.

**חקלאות**

פרי [[עץ הלחם]] היה היבול העיקרי. כל פעם שנולד תינוק נטעו לכבודו עץ שפירותיו היו שייכים לתינוק. משפחות נטעו עצים בחצר ליד הבית, בעוד שלמנהיגים היו מטעים. היו מעל שלושים מינים של עץ לחם. העצים שדרשו טיפול מועט, הניבו שניים, שלושה ואפילו ארבעה יבולים בשנה. היבול העודף אוחסן בבורות מיוחדים ועבר תהליך תסיסה שייצר משחה הקרויה מה (ma). בצורת משחה ניתן היה לשמור את העיסה כ-40 שנה. משחת עץ הלחם זו הייתה המגן בפני רעב הנובע מבצורת. בתקופת בצורת הפרי היה נושר מהעץ לפני שהבשיל.

מוצרי חקלאות נוספים שגידלו הילידים כללו קוקוס, בננה, קנה סוכר, בטטות ושורש טארו. כמו כן גידלו הילדים את שיח הקאבה (''Piper methysticum'' Kava), שמהשורש שלו הכינו משקה בעל השפעה נרקוטית מרגיעה. נטיעות התבצעו בזמן גאות או [[הירח|ירח]] מלא להבטיח שהצמחים יהיו בריאים והפירות גדולים ומרובים.

**דיג**

ה[[דיג]] נערך ביחידות או על ידי קבוצת מומחים שהתגוררה בחלק מקודש סמוך לים ודגה (באמצעות סירות [[קאנו]] ורשתות) עבור מנהיג השבט (האקא-איקי) של העמק. בזמן מסעות הדיג עבור המנהיג הוטל איסור על כל פעילות ודיבור. אם הדיג היה מוצלח, נערך משתה (קואינה) והדגים חולקו לכל מי שהתגורר בעמק.

דיג התבצע לא רק ברשתות, אלא גם בחכה שבקצה קרס עשוי משריון צדפה או מעצם אדם, חניתות וצלצלים, מלכודות ורעל.

אלי הדיג היו מרובים. לכל סוג של דיג היה אליל משלו. אל הדיג הראשי היה קרוי טאנאאוא (Tana'oa) הקרוי גם "טה פאטו מואנה" (שליט הים).

====דת====
האלים היו קרויים אטואה (atua). בניגוד למקובל בתרבות המערבית האלים לא נבדלו בצורה ניכרת מבני האדם. אטואה היו ישויות בעלי תכונות וכוחות כמו בני האדם, רק בצורה מוגברת. חלק מבני האדם היו אטואה בחייהם ורובם נהיו אטואה לאחר מותם.

[[פנתאון]] האלים של ילידי איי מרקיז עשיר למדי וכלל בין השאר את האבות הקדמוניים בני הזוג אטאה (Atea) ואטאנואה (Atanua), טו (Tu) אל המלחמה, טיקי האדם הראשון, טונופיטי (Tonofiti) ואשתו האנאאו (Hanau) שליטי השאול.

לכל פעילות מיוחדת או לכל תופעת טבע היה אל משלה. כך היו אלים שהיוו הפטרון של בוני הסירות והמגלפים בעץ, ואלים שהיו פטרוני הזמרה.

רוחות האבות הקדמוניים של מנהיגים וכוהנים נוכחו בדמויות העץ או האבן שזכו לסגידה במקדשים (me'ae). במקומות פולחן משפחתיים סגדו לרוחות האבות הקדמוניים של המשפחה.

====מבנה חברתי====
[[קובץ:Kaimoko Family. Headdress (Peue 'Ei), 19th century..jpg|שמאל|ממוזער|250px|כיסוי ראש (Peueʻei), המאה ה-19. שיני דולפינים, חרוזים, קוקוס. כיסוי הראש של האישה הזו נוצר כנראה באי וה פו, שבו שפע של דולפינים. מאוסף [[מוזיאון ברוקלין]]]]
**שבטים**: חלק מהעמקים יושבו על ידי שבט אחד, חלק מהעמקים הגדולים יושבו על ידי יותר משבט אחד. כל שבט נשלט על ידי מנהיג הקרוי האקא-איקי (haka-iki). אף על פי שלשליט חזק הייתה השפעה על עמק שלם כשמתחתיו היו מנהיגי משנה, לא היו מלכים ששלטו על איים שלמים. יש עדויות כי במשך השנים נוצרו מעמדות נבדלים בין משפחת המנהיג לשאר השבט. אם כי הפער ביניהם היה קטן. אדם נהיה מנהיג אם היה בראש משפחה גדולה ועשירה, שיצר ברית עם משפחות אחרות בעלות עוצמה באמצעות נישואים או אימוץ.

**משק הבית**: אזור המגורים הטיפוסי כלל בית לשינה, בית אוכל לגברים, בית [[בישול]] שבו היה התנור באדמה אומו (umu) והמקום בו התבצע הפולחן הדתי המשפחתי, בדרך כלל מקום מגודר שבו הוגש מזון לאל המשפחתי. בדרך כלל התגוררו באתר כזה חמש עד שש משפחות. בסמוך היה הבור לאחסון פרי עץ הלחם שעבר תסיסה. עצי לחם, קוקוס ובננות נטעו מסביב. מבנים נוספים כללו אזורים מגודרים לקני סוכר ועץ תות (שמקליפתו יצרו אריגים) ודיר חזירים.

**גברים ונשים**: כמקובל בתרבויות הפולינזיות נעשתה הבחנה בין גברים שהיו "קאפו" (kapu) כלומר בעלי זכויות ונשים שהיו חופשיות. עם זאת, גם נשים יכלו להיות מנהיגות של שבטים או כוהנת קדושה בהתאם ליכולתה ולשושלת המשפחתית שלה.

**משלח יד**: תפקידו של אדם בחברה או מומחיותו היו חשובים יותר ממוצאו. בצמוד למנהיג היו ה-טאוא (tau'a), כוהני הדת שתפקידם לשמור על שרידי גופות המנהיגים והכוהנים במקדשים, לנהל את הטקסים הדתיים השבטיים, ולשמש כקולם של האלים. אחריהם בדרגת החשיבות היו הזמרים שניהלו טקסי דת חשובים פחות. דעתם של מפקדים צבאיים (tuhuna o'ono) הייתה נחשבת גם בעניינים אזרחיים. מומחים אחרים כללו נוטעי עצים, דייגים, בוני סירות, מכיני רשתות, יוצרי מחצלות, בנאים, יוצרי אריגים, מקעקעים, וכדומה.

====מלחמות====
מעשי איבה התחילו כאשר מנהיג או הכוהן שלו חטפו אנשים משבט שכן לצורך [[קורבן אדם]] עבור פולחן שנראה להם הכרחי. מהרגע שהקורבן או הקורבנות נהרגו, קרובי משפחתם שאפו לנקם כנגד התוקפים. לעיתים הצורך בנקמה נבע מעלבון אישי, למשל כשקבוצה מארחת לא הסבירה פנים לקבוצה מתארחת. לאחר ההרג הראשון החל מעגל נקמה עד שאחת הקבוצות בקשה שלום, נמחתה מעל פני האדמה או שברחה למקום אחר. השלום שב למקומו, ובריתות נחתמו על ידי החלפת קורבנות אדם או צבי ים ששימשו לעיתים קרובות תחליף לקורבן אדם.

בכל אחד מהאיים היו קיימות טינות מסורתיות. מלחמות התחוללו בין קבוצות השבטים העיקריות של היווא אואה, "נוקו" של החלק המערבי של האי ופפאנה מהחלק המזרחי שלו. אך, אם התחוללה מלחמה בכל האי שתי קבוצות אלו התאחדו כנגד כל השאר. היו גם יריבויות בין האיים.

לעיתים הקורבנות במלחמות אלו נאכלו, כנראה כצורה של נקם.
===היסטוריה של המפגשים עם האירופים===
[[קובץ:Alvaro de Mendaña de Neyra.png|שמאל|ממוזער|250px|אלברו דה מנדניה, האירופאי שהעניק לאיים את שמם]]
איי מרקיז התגלו עבור אירופה בשנת 1595 על ידי [[מגלה ארצות|מגלה הארצות]] ה[[ספרד]]י [[אלברו דה מנדניה]]. הוא הפליג עם ארבע ספינות מפרו ל[[איי שלמה]] כדי להקים שם בסיס ספרדי. הוא ראה לראשונה את האי  וקרא לארכיפלג על שם  (ב[[ספרדית]]: Marqués de Cañete), ה[[משנה למלך]] ה[[ספרדים (עם)|ספרדי]] ב[[מלכות המשנה של פרו]]: "Las Islas Marquesas Don García Hurtado de Mendoza y Cañete", או בקיצור "המרקיזיים". ב-21 ביולי הוא נחת על [[פאטו היווא]]. לאחר קבלת פנים ידידותית וחילופי מתנות, תושבי האי ביצעו כמה גניבות קלות. בהתכתשות שלאחר מכן נהרגו שמונה ילידים, כולל צ'יף קשיש.

מ-27 ביולי עד 5 באוגוסט 1595, שהה מנדניה באי היווא אואה. גם שם נוצרו סכסוכים, ותוכנית הכיבוש וההתיישבות נכשלה בגלל התנגדות עזה של תושבי האי. [[פדרו פרננדש דה קיירוש]], אחד הקברניטים, כתב כי בסך הכל נהרגו 200 ילידים בעימותים הללו. לפני שעזבו, שכבו הספרדים עם נשים מקומיות, ולאות תודה זרעו [[תירס]]. תירס לא התפתח באקלים של איי מרקיז, [[מחלת מין|מחלות מין]] (בעיקר [[עגבת]]) זכו לעומת זאת להצלחה גדולה יותר עקב חיי המין החופשיים של תושבי האיים.

בשל רישום המיקום הבלתי מדויק ושינוי התעניינות של הספרדים הרחק מהאוקיינוס השקט, האיים חזרו להיות אלמונים. הם לא התגלו מחדש עד כמעט מאתיים שנה מאוחר יותר על ידי [[ג'יימס קוק]], שביקר באיי מרקיז במהלך משלחתו השנייה לים הדרומי בין ה-7 ל-11 באפריל 1774.

בשנת 1791 הפליג , אמריקאי שעסק בסחר פרוות בין צפון [[מערב ארצות הברית]] ו[[סין (אזור)|סין]] מ[[בוסטון]] לים הדרומי עם [[בריג]] הסוחר שלו "הופּ". הוא גילה את הקבוצה הצפון-מערבית של איי מרקיז, עם האי הגדול ביותר, איאו, שאותו כינה "אי וושינגטון" על שם הנשיא האמריקני.

לוטננט  מ"דדלוס", ספינת האספקה של [[ג'ורג' ונקובר|משלחת ונקובר]], צייר את המפה השלמה הראשונה של איי מרקיז במרץ/אפריל 1792.

במאי 1804 עגנה ספינתו של [[אדם יוהאן פון קרוזנשטרן]] במפרץ טאיוהא באי נוקו היווא במהלך ההקפה הרוסית הראשונה של העולם עם הספינות "נדז'דה" ו"נווה". במהלך שהותו בת עשרת הימים, למד את חיי היום-יום ומנהגיהם של תושבי האי. הוא גם הבחין בסימנים של [[קניבליזם]] פולחני.

[[קובץ:Chef de guerre marquisien-Musée d'histoire naturelle et d'ethnographie de Colmar.jpg|שמאל|ממוזער|250px|כיסויי ראש, בגדים טקסיים, סמלים ונשק מסורתיים של מנהיג צבאי מאיי מרקיז.]]
ב-1811 גילה קפטן [[ויליאם רוג'רס (קפטן)|ויליאם רוג'רס]] (William M. Rogers) עצי  (sandalwood) באיים ואוסף כמאתיים טון עצים לסחר בסין. איי מרקיז המיוערים הפכו ליעד לסוחרי אלגום שנאספו באיים עד 1821 (אז מלאי העצים החל להידלדל) ולתחנת ביניים של ספינות [[ציד לווייתנים]]. הרפתקנים ומלחים נמלטים התיישבו בחלק מהאיים, והביאו איתם מחלות מין, נשק חם ואלכוהול. המרקם החברתי של האיים השתבש לחלוטין.

בשנת 1813, במהלך שיט שנועד ללכוד ספינות [[לווייתנאים|לווייתנים]] [[בריטניה|בריטיות]] במהלך [[מלחמת 1812]] בין ארצות הברית לבריטניה (1812–1815), הגיע קומודור  לנוקו היווא על ה[[פריגטה]] האמריקאית . הוא כרת ברית עם שבט אחד (Tei'i) כנגד שבטים אחרים (Hapa'a ו-Taipi). אחרי ששבטים אלו הוכנעו, הוא ניסה לספח את איי מרקיז ל[[ארצות הברית]] בשנת [[1814]]. הוא החתים את המנהיגים על עצומה הקוראת לנשיא ארצות הברית להיות "מנהיג המנהיגים". אלא ש[[נשיא ארצות הברית]] [[ג'יימס מדיסון]] לא רצה באחריות על האיים. וזמן קצר אחרי שפורטר עזב, הקבוצה שהשאיר בנוקו היווא הותקפה ונמלטה להוואי.

מ-18 באוגוסט עד 2 בספטמבר 1814, עגנו ספינות המלחמה הבריטיות "בריטון" ו"טרגוס" ליד נוקו היווא וטאהואטה. משם, הם הפליגו ל[[פיטקרן]], שם פגש הצוות את , השורד האחרון מ[[המרד על הבאונטי]].

===מנהל צרפתי===

בשנת 1838 הגיע קצין הצי הצרפתי  לאיי מרקיז על הפריגטה "ונוס", והביא איתו [[מיסיון|מיסיונרים]] [[הכנסייה הקתולית|קתולים]]. לפי דיווח של [[ז'ול דומון ד'אורוויל]], שעגן ליד [[טאיאוהא]] כמה שבועות לאחר מכן עם ספינותיו אסטרולאב וז'יאי, ארבעה אמריקאים, שני ספרדים ואנגלי אחד כבר התיישבו בקרב האוכלוסייה הילידית בטאיאוהא.

[[קובץ:AlterKrieger-K.v.d.Steinen.jpg|שמאל|ממוזער|250px|לוחם מקועקע מתוך ספרו של שטיינן "בני איי מרקיז ואומנותם"]]
סביב השנים 1840–1841 התכוון המלך [[לואי פיליפ, מלך הצרפתים|לואי-פיליפ הראשון]] להרחיב את תחום ההשפעה של צרפת באוקיינוס השקט ולשלב שטחים חדשים בתחום השפעתו. לכן, חיפשו נמל בטוח במים עמוקים לאספקה ותיקון של ספינות צי האוקיינוס השקט של צרפת. הדו"ח הנלהב של דומון ד'אורוויל הציע את איי מרקיז, במיוחד מפרץ [[טאיאוהא]] בנוקו היווא, כמתאימים במיוחד. אבל אובר דיפטי-טואר, אז תת-אדמירל, הפליג אפוא עם הפריגטה "ריין בלאנש", אליה הצטרפו ספינות אחרות של צי האוקיינוס השקט הצרפתי, תחילה לטאהואטה ולאחר מכן לנוקו היווא.

סיפוח איי מרקיז התרחש בשני שלבים:
* ב-1 במאי 1842 קיבל הצ'יף יוטטה את הריבונות הצרפתית על הקבוצה הדרום-מזרחית בהסכם שנחתם בוואיטאהו שבטאהואטה. מתוך הכרת תודה, הצרפתים תמכו בו בסכסוכים השבטיים, ואיפשרו ליוטטה להיות מלך קבוצת האיים כולה.
*ב-2 ביוני 1842 השתלטו הצרפתים על הקבוצה הצפון-מערבית לאחר שבנו בטאיאוהא שבנוקו היווא מבצר (Fort Collet) ואחר כך יישוב כדי לחזק את תביעתם.

איי מרקיז היו הממשל הצרפתי הראשון באוקיינוס השקט, הגרעין של הטריטוריה [[פולינזיה הצרפתית]] של ימינו. דיפטי-טואר מינה כמנהלנים את ה[[קורבטנקפיטן]] אדואר אלי בוואיטאהו ואת הקורבטנקפיטן קולה בטאיאוהא, ואחריו החל משנת 1843 קפטן (לימים אדמירל)  כמושל ה-Établissements français de l'Océanie (המוסדות הצרפתיים באוקייאניה).

ב-[[1845]] הכריז פאקוקו (Pakoko), מנהיג מקומי בטאיאוהא על [[מרד]] בצרפתים, בשל שבירת [[טאבו (אמונה)|טאבו]] על ידי חיילים צרפתים. הוא מורה להרוג שישה חיילים צרפתים ואחד מהם מוקרב לאלוהיו. פאקוקו נשפט והוצא להורג על ידי הצרפתים. לילידים הוא מסמל את רוח המרי המקומי לשלטון זר.

התנגדות אקראית לשלטון הצרפתי ומעשי תגובה על ידי [[הצבא הצרפתי]] נמשכו בכל המחצית השנייה של המאה ה-19. תושבי איי מרקיז קיבלו ממשל אזרחי, המחולק לעשרה מחוזות ב-1889 עם הגעתו של . עם זאת, חלומו של דיפטי-טואר להפוך את איי מרקיז לבסיס ימי ולצומת חשוב באוקיינוס השקט לא התגשם. במחצית השנייה של המאה ה-19 הצרפתים התמקדו ביישוב טהיטי ואיי מרקיז הוזנחו.

בשנת 1862 החלה פשיטות במשך שנתיים של [[עבדות|סוחרי עבדים]] [[פרו]]אנים על האיים בדרום האוקיינוס השקט, שהובילו בכוח תושבים רבים לפרו ול[[צ'ילה]] ככוח עבודה זול, בסך הכל 26 איש מווה פו, היווא אואה וטאהואטה. החוזרים המעטים גרמו למגפת [[אבעבועות שחורות]] קטלנית בווה פו ובנוקו היווא בשנים 1863–1864, שהרגה כמחצית מאוכלוסיית האי, על פי ההערכות 1,500 איש.

ב-1897–1898 ביקר הרופא והאתנולוג הגרמני  במרקיז. אנחנו חייבים לו, בין היתר, תיאור מדוקדק של [[כתובת קעקע |קעקועים]]. ללא העבודה הזו, העיצובים המורכבים היו הולכים לאיבוד לנצח.

===היסטוריה של המיסיון===
אף על פי שבספינותיו של מנדניה היו כמרים, נראה שלא התרחש ניסיון רציני לעבודה [[מיסיון|מיסיונרית]] באיי מרקיז. המיסיונרים הראשונים שהגיעו לאיי מרקיז, החל משנת 1797, היו אנגלים שעברו דרך טהיטי, ויליאם פסקו קרוק (1775–1846) וג'ון האריס (1757–1819) מ. האריס לא הצליח להתמודד כלל עם התנאים וחזר לטהיטי רק כמה חודשים לאחר מכן. דו"ח מאותה תקופה מציין שהוא נאסף על החוף בייאוש, עירום לאחר שהופשט מבגדיו. קרוק נשאר עד 1799.

המיסיון האמריקאי-הוואי לא היה מוצלח יותר. ויליאם פטרסון אלכסנדר (1805–1864), בנג'מין פרקר (1803–1877) וריצ'רד ארמסטרונג (1805–1860) הגיעו לאיי מרקיז מ[[הוואי]] ב-1834 עם נשותיהם ותינוק בן שלושה חודשים. הם חזרו באותה שנה. בשנת 1853, מיסיונרים אחרים בראשות המיסיונר יליד הוואי  ונשותיהם הגיעו מהוואי לפאטו היווא, אך הם לא יכלו להישאר שם בגלל עימותים עם מיסיונרים קתולים שהגיעו על ספינת מלחמה צרפתית. הפרוטסטנטים עברו להיווא אואה, אבל אפילו שם זכו להצלחה מועטה. היו מעט [[המרת דת|מומרים]], ומלחמות השבטים והקרבת בני אדם נמשכו. המיסיונרים הפרוטסטנטים עזבו בהדרגה את היווא אואה וחזרו להוואי; רק ג'יימס קקלה נשאר. ב-1899 חזר להוואי ומת ב[[הונולולו]] ב-29 בנובמבר 1904. המיסיונר ההוואי ג'יימס ביקנל תרגם את [[הבשורה על-פי יוחנן]] ל ב-1857.

[[קובץ:Pareu haka.jpg|שמאל|ממוזער|250px|ריקוד של ילידים מאיי מרקיז]]
מהשנים 1838–1839 הצליח המיסיון הקתולי להתבסס, בתמיכת המסדר הצרפתי Pères et religieuses des Sacrés-Cœurs de Picpus ("האבות והנזירות של הלבבות הקדושים של פיקפוס" ראשי תיבות של המסדר: SSCC), שנוסד רק בשנת 1800. המיסיונרים התפשטו מהאי  שב[[איי גמבייה]] לטאהואטה, וה פו, פאטו היווא ונוקו היווא. כמו אחיהם הפרוטסטנטים, הם סבלו מאותה קבלת פנים עוינת ומלחמות שבטים. עם זאת, בתמיכת השלטונות הצרפתיים הם הצליחו לעמוד על שלהם בטווח הארוך - למרות כל המכשולים. הם אפילו הצליחו להטביל את המלך מואנה מנוקו היווא ואת אשתו ואקהו בשנת 1853. מואנה מת מאבעבועות שחורות בשנת 1863; ואקהו חיה 38 שנים אחריו. היא זכתה להערכה רבה ושימשה שוב ושוב כמגשרת בין המיסיונרים לאוכלוסייה.

ה הראשון של איי מריז היה , SSCC, משנת 1848 עד 1855. יורשו היה הבישוף , אשר ביוזמתו הוציא הממשל הצרפתי צו בשנת 1858 האוסר על פסטיבלים עם מוזיקה וריקודים מסורתיים, התססה של מיץ קוקוס למשקה אלכוהולי, טקסי פוריות וגבריות, והכנת גולגולת. עם זאת, גם המיסיונרים, בשיתוף השלטונות, חתרו - ובסופו של דבר הצליחו - למנוע קניבליזם, הקרבת קורבנות אדם ואת מלחמות השבטים המתמשכות.

בשנת 1903 פרסם האב פייר ז'רו שולה תרגום של ה[[ביבליה]] לשפת איי מרקיז. שולה היה מודע לבעיות ולמכשולים הרבים הגלומים בניסיונו; למשל, רבים מהצמחים ובעלי החיים המוזכרים בביבליה אינם ידועים באיי מרקיז, והמנהגים של העמים המוזכרים שם אינם מובנים לחלוטין לתושבי האיים. לכן לא היה זה תרגום מילולי של הביבליה כולה או חלק ממנה, אלא מבחר טקסטים מקוצר ומותאם באופן קיצוני, "Biblia pauperum", המיועד לתושבי האיים הילידים.

מהמחצית השנייה של המאה ה-20 ואילך, קהילות דתיות אחרות וכתות אחרות התפשטו על פני האיים וצברו השפעה גוברת, במיוחד ה[[מורמונים]], ה[[אדוונטיזם|אדוונטיסטים]], [[עדי יהוה]] ונציגי תנועות ה[[פנטקוסטליזם|פנטקוסטליות]].

==דמוגרפיה==
===השפה באיי מרקיז===
[[קובץ:Baie de Hane - Chargement copra (2).JPG|שמאל|ממוזער|250px|טעינת [[קופרה]] על סירה במפרץ האנה, האי וה הוקה.]]
[[צרפתית]] ו הן השפות הרשמיות של [[פולינזיה הצרפתית]] כולה, אך השפות המרקיזיות, על צורותיהן השונות, נותרו אמצעי התקשורת העיקרי בין התושבים בתוך ארכיפלג זה. בנוסף, הידע בצרפתית הוא כיום כמעט אוניברסלי בקרב תושבי איי מרקיז (ראו נתוני מפקד האוכלוסין להלן).

השפה ה משויכת לקטגורית ה[[שפות פולינזיות|שפות הפולינזיות]] המזרחיות מרכזיות, יחד עם, בין השאר [[הוואית]], ,  ו[[מאורית]]. כל הילידים דוברי שפות אלו קשורים תרבותית וגנטית, מאחר שהיגרו לאוקיינוס השקט ממולדת קדומה במערב פולינזיה.

בין הוואית (הניב הפולינזי המדובר ב[[הוואי]]) ובין השפה המרקיזית, ליתר דיוק, הניב המדובר בקבוצת האיים הדרומית של איי מרקיז, קיים דמיון גדול. עובדה זו הביאה חוקרים למסקנה שהוואי יושבה במקור על ידי ילידים מדרום איי מרקיז, אם כי קיימים חוקרים אחרים שסבורים כי הוואי יושבה על ידי ילידים מטהיטי.

ה היא אוסף של דיאלקטים. הם מסווגים בדרך כלל לשתי קבוצות, מרקיזית צפונית ומרקיזית דרומית, המתאימות בערך לאורך קווים גאוגרפיים. הדיאלקטים המרקיזיים הצפוניים מדוברים באיים וה פו ונוקו היווא, ודיאלקטים מרקיזיים דרומיים באיים טאהואטה, היווא אואה ופאטו היווא. הדיאלקטים של וה הוקה מסווגים לעיתים קרובות באופן שגוי כמרקיזיים הצפוניים; הם במקום מעבר. בעוד שהאי נמצא בקבוצת המרקיז הצפונית, הדיאלקטים מראים יותר זיקה [[מורפולוגיה (בלשנות)|מורפולוגית]] ו[[פונולוגיה|פונולוגית]] לדרום מרקיז. הדיאלקטים של צפון מרקיז נחשבים לפעמים לשתי שפות נפרדות: מרקיזית צפונית ו"מרקיזית טאי פי", האחרונה מדוברת בעמקים של השליש המזרחי של האי נוקו היווא, במחוז העתיק של .

המאפיין הבולט ביותר של השפות המרקיזיות הוא החלפתן הכמעט אוניברסלית של /r/ או /l/ של שפות פולינזיות אחרות ב-a/ʔ/ ([[עיצורים סדקיים|עיצור סדקי]]).

כמו שפות פולינזיות אחרות, הפונולוגיה של שפות המרקיזיות מאופיינת במיעוט [[עיצור]]ים ובשפע יחסי של [[תנועה (הגה)|תנועות]].

====נתוני שפה במפקד 2017====
במפקד 2017, 97.0% מהאוכלוסייה שגילה היה 15 ומעלה דיווחו שהם יודעים לדבר צרפתית (עלייה מ-94.1% במפקד 2007). 92.6% דיווחו שהם יכולים גם לקרוא ולכתוב אותה (עלייה מ-90.2% במפקד 2007). רק 1.9% מהאוכלוסייה שגילה היה 15 ומעלה לא ידעה צרפתית (ירידה מ-4.4% במפקד 2007).

באותו מפקד אוכלוסין, 66.9% מהאוכלוסייה שגילה היה בן 15 ומעלה דיווחו כי השפה שבה הם דיברו הכי הרבה בבית היא מרקיזית (ירידה מ-67.8% במפקד 2007). 30.2% דיווחו שצרפתית היא השפה שהם מדברים הכי הרבה בבית (עלייה מ-30.1% במפקד האוכלוסין של 2007). 2.3% דיווחו על [[טהיטית]] (עלייה מ-1.4% במפקד 2007), ו-0.6% דיווחו על שפה אחרת (ירידה מ-0.7% במפקד 2007).

4.9% מהאוכלוסייה שגילה היה 15 ומעלה דיווחו כי אין להם ידע בשום שפה פולינזית במפקד 2017 (ירידה מ-7.2% במפקד 2007).

===תושבים===
[[קובץ:RB 20180118 Hapatoni Tahuata.jpg|שמאל|ממוזער|250px|יליד באי טאהואטה]]
במאות הראשונות, הסביבה הטבעית הפורייה של האיים הצליחה להאכיל את האוכלוסייה הגדולה שגדלה במהירות. הערכות ישנות יותר מצביעות על כך שעד סוף המאה ה-13 אוכלוסיית האיים כללה בין 50,000 ל-100,000 תושבים. עם זאת, מחקר עדכני יותר מחשיב נתון של 35,000 כמציאותי יותר. הצמיחה המהירה הזו לא הייתה חפה מקונפליקטים:


אסונות טבע, הפלות ורצח תינוקות, אך מעל לכל, מלחמות השבט האכזריות, מנעו גידול אוכלוסין נוסף. ההשפעה האירופית לא סיימה בתחילה את הסכסוכים, אלא החריפה אותם עם זמינות כלי הנשק. לכך נוספו מחלות ומגפות שלא היו ידועות בעבר. האדם הלבן הביא עמו (ועדיין מביא) [[עגבת]], [[זיבה]], סוג של [[שחפת]] מהירה, [[שפעת]] ומחלות נוספות. מחלת [[אבעבועות שחורות]] עשתה שמות בשניים מקבוצת איי הצפון, והסינים הביאו את ה[[צרעת]]. גם מחלות קלות יחסית היו קטלניות באיי מרקיז מכיוון שלתושבים לא היה [[נוגדן|חיסון טבעי]] כנגדם. לכך נוספו ירידה בשיעור הילודה.

התנוונות האוכלוסייה מיוחסת הן למחלות שהילידים לא היו מחוסנים כנגדם, הן למשקאות משכרים, [[סם פסיכואקטיבי|סמים]] ו[[טבק (חומר גלם)|טבק]], והן לחיים הנרפים שניהלו הילדים כתוצאה משבירת הסדר המסורתי הישן.

נתונים אמינים למדי המדגימים בבירור את הירידה הדרמטית באוכלוסייה לאחר מגע עם אירופאים היו זמינים רק לאחר שהרשויות הצרפתיות השתלטו על הממשל (נתונים עבור כל האיים ביחד):
* 1842: 20,200 תושבים
* 1856: 12,550 תושבים
* 1872: 6,045 תושבים
* 1882: 4,865 תושבים
* 1897: 4,279 תושבים
* 1911: 3,000 תושבים
* 1930: 2,200 תושבים
המפקד הרשמי רשם את כלל האוכלוסייה, כולל מהגרים מאירופה. נתונים מתוקנים מצביעים על כך שרק כ-3,800 ילידי מרקיז נותרו ב-1897.

שיפור במצב הבריאות הביא להתאוששות. ב-1926 היו 2,000 תושבים, ב-1970 5,400 וב-1990 7,350, ב-2017 9,346 תושבים.

===הגירות===
מקומות הלידה של 9,346 תושבי איי מרקיז במפקד 2017 היו אלה:
* 63.2% נולדו באיי מרקיז (ירידה מ-70.5% במפקד 2007)
* 29.2% ב[[טהיטי]] (עלייה מ-20.9% במפקד 2007)
* 4.0% ב[[צרפת המטרופוליטנית]] (ירידה מ-4.5% במפקד 2007)
* 2.5% ב[[פולינזיה הצרפתית]] (מלבד איי מרקיז וטהיטי) (ירידה מ-3.0% במפקד 2007)
* 0.8% במדינות זרות (עלייה מ-0.6% במפקד 2007)
* 0.3% ב[[צרפת מעבר לים]] (מלבד פולינזיה הצרפתית) (ירידה מ-0.5% במפקד 2007)

בין מפקד האוכלוסין של 2007 והמפקד של 2017, אוכלוסיית תושבי איי מרקיז שנולדו בטהיטי עלתה ב-50.5% (מ-1,810 במפקד 2007 ל-2,726 ב-2017), וכתוצאה מכך הם היוו 29.2% מהאוכלוסייה ב-2017. עם זאת, רבים מהם ילדים של ילידי איי מרקיז שהיגרו לטהיטי וילדו שם, וילדיהם חוזרים לאיי מרקיז, כפי שניתן לראות בסטטיסטיקה של השפה: 50.8% מתושבי איי מרקיז שגילם היה 15 ומעלה, שנולדו בטהיטי והתגוררו באיי מרקיז דיווחו כי ב-2017 הם דיברו בעיקר ב, בעוד ש-42.1% דיווחו ששפתם העיקרית היא [[צרפתית]], ורק 6.6% דיווחו על .

[[קובץ:FatuIva Omoa Church 20061111.jpg|שמאל|ממוזער|250px|כנסיית גבירתנו של השלום (בצרפתית: Église de Notre-Dame-de-Paix), אומואה, [[פאטו היווא]]]]
3,353 אנשים שנולדו באיי מרקיז חיו באי טהיטי במפקד 2017 (ירידה מ-3,493 ממפקד של 2007), בעוד ש-5,907 אנשים שנולדו באיי מרקיז חיו באיי מרקיז (ירידה מ-6,106 ב-2007) ו-705 חיו בשאר פולינזיה הצרפתית, (עלייה מ-679 ממפקד 2007). המספר הכולל של אנשים שנולדו באיי מרקיז וגרים בפולינזיה הצרפתית ירד מ-10,278 במפקד 2007 ל-9,965 במפקד של 2017, מכיוון שהילודה נטו לא הצליחה לקזז את ההגירה ל[[קלדוניה החדשה]] ול[[צרפת המטרופוליטנית]] בשל המשבר הכלכלי של פולינזיה הצרפתית.

===דת כיום===
רוב התושבים באיי מרקיז הם כיום [[נוצרים]] כתוצאה מפעילותה המיסיונרית של [[הכנסייה הקתולית]], ושל קבוצות [[נצרות פרוטסטנטית|נוצריות פרוטסטנטיות]] שונות. הכנסייה המרכזית באזור היא קתדרלת גבירתנו מטאיאוהא (ב[[צרפתית]]: Cathédrale Notre-Dame de Taiohae), מקום מושבה של הדיוקסיה הקתולית של [[טאיאוהא]] (ב[[לטינית]]: Dioecesis Taiohaënus seu Humanae Telluris).

על פי נתוני 2017 90.1% מאוכלוסיית איי מרקיז הייתה מזוהה עם הכנסייה הקתולית, עלייה משנת 1950 כאשר הקתולים היוו 87.3% מאוכלוסיית האיים, השאר הם פרוטסטנטים. שרידים מהדת הקדומה (ראו [[#דת|הדת בתקופה הקלאסית]]) עדיין קיימים ושולבו באופן [[סינקרטיזם|סינקרטיסטי]] בדת החדשה כדוגמת האמונה במגוון רוחות רעות, כמו רוחות רפאים של נשים שמתו בלידה.

==אמנות ותרבות==
===אמנות===
[[קובץ:Marquesas Bootsverzierung Museum Rietberg RPO 202.jpg|שמאל|ממוזער|250px|עיטור של סירה]]
באמצעות משלחות ומסעות של חוקרים ומלחים, הגיעה האמנות המרקיזית, בעיקר במאה ה-19 ובתחילת המאה ה-20, לאירופה ולשאר העולם. כיום, רוב החפצים נמצאים במוזיאונים, למשל, [[מוזיאון המטרופוליטן לאמנות]] ב[[ניו יורק]] או [[מוזיאון קה בראנלי]] ב[[פריז]]. למרות עבודתו החלוצית של קרל פון דן שטיינן, ההערכה היא שהאמנות המרקיזית טרם נחקרה לעומק.

היצירות הראשונות של האמנות המרקיזית הובאו לאירופה על ידי [[ג'יימס קוק]]. אנו חייבים אוסף נרחב נוסף של חפצים מאיי מרקיז - ידועים בסך הכל 230 חפצים – ל על ידי [[אדם יוהאן פון קרוזנשטרן]] (מ-1803 עד 1806), שהגיע לנוקו היווא ב-5 במאי 1804. רכישת החפצים הללו מתושבי האיים הייתה אקראית, שכן כל חברי המשלחת, מסיבות שונות, החלו להחליף אמנות וחפצים יומיומיים. החפצים שחזרו עם המשלחת הגיעו בסופו של דבר למוזיאונים ומוסדות ממלכתיים - וכך היו נגישים למדענים - אך חלקם נעלמו גם לאוספים פרטיים. רובם נמצאים כעת ב ב[[סנקט פטרבורג]]. חלקם הגיעו גם לאוקראינה, אסטוניה, גרמניה, שווייץ והולנד.

רוב החפצים נמכרו למשלחת של קרוזנשטרן על ידי השבט שהתגורר במפרץ [[טאיאוהא]] באי נוקו היווא בתמורה לגרזנים וגרזניות, מסמרים, חישוקי חביות מברזל ושאר מוצרי סחר מבוקשים. האם חפצי האמנות הנרכשים אכן הגיעו גם מהיווא אואה נותרה שאלה פתוחה; רבים מהם יכולים כנראה להיות מיוחסים לשבטים של האיים היווא אואה וטאהואטה. החלפה אינטנסיבית של מוצרי מלאכת יד וגילופים בין איי המרקיז כבר התקיימה לפני משלחתו של קרוזנשטרן, שכן הפולינזים שמרו על קשרי מסחר ענפים בין האיים, גם למרחקים ארוכים. ייתכן שתושבי נוקו היווא היו מודעים לערך המסחרי של חפצי האמנות שלהם מאז שהותו של ג'יימס קוק שם. כשהגיע קרוזנשטרן לנוקו היווא ב-1804, האנגלי אדוארד רוברטס והצרפתי ז'וזף קאברי כבר חיו באי כבר כמה שנים. רוברטס הציע את עצמו כמדריך, מתווך ומתורגמן; כמה קצינים רוסים שירתו כמה שנים ב[[הצי המלכותי הבריטי|צי המלכותי הבריטי]] ולכן דיברו אנגלית שוטפת.

מרכיב מרכזי באמנות המרקיזית הם תאורים סטריאוטיפיים ביותר של דמויות אנושיות ודמויות דמויות אדם (טיקי) עשויות עץ ואבן, עד פסלים בגודל מונומנטלי, המייצגים בדרך כלל אלוהויות ואבות קדמונים אלוהיים. הגוף מקבל את היציבה המוכרת מאיים פולינזיים אחרים, עם רגליים פשוקות וידיים מוחזקות על הבטן. הדמויות מתוארות לעיתים קרובות עם ראשים גדולים, מרובעים ומעוגלים שהם בעיקרם סימטריים, אך סימטריה זו נקטעת שוב ושוב על ידי אלמנטים בודדים. עיניים גדולות מדי, שלפעמים תופסות חצי מהפנים, שולטות בתווי הפנים. האף אינו מתואר או שהוא בסיסי בלבד, הפה גדול ורחב עם שפתיים פתוחות.

[[קובץ:Ozdoby do uszu dla mężczyzn - Markizy - 002032s.jpg|שמאל|ממוזער|250px|אטמי אוזניים מאיי מרקיז עם דמות טיקי]]
כמה חפצים שנשמרו במוזיאונים הם שרשראות העשויות מחומרים שונים, כמו סיבי קוקוס, שריון צב, שיני לווייתנים ודולפינים, או, לאחר מגע עם אירופאים, חרוזי זכוכית. היה גם סוג של קישוט חזה פולחני, צווארון טבעת בצורת U עשוי [[לחמן (סוג)|עץ פרי הלחם]] (טאהי פוניו) בשילוב עם זרעי [[אברוס]] (''Abrus precatorius'') שחורים ואדומים, שהיה שמור כסמל סטטוס לנכבדים - כוהנים וצ'יפים.

כמו כן, נמצאו קביים להליכה בגובה מעץ (טפווואה) עם [[עיטור]]ים מפורטים בצורת דמויות טיקי בתנוחות וסגנונות שונים, שהוצמדו למוטות בסיבי קוקוס. יותר ממאה דוגמאות נשמרו במוזיאונים ובאוספים פרטיים. הקביים שימשו הן בריקודים פולחניים, בעיקר בהלוויות, והן, עד היום, משמשים בתחרויות ספורט. תושבי איי מרקיז גם השתמשו בהם מדי פעם בחיי היומיום, בזמן שיטפונות וגשמים עזים.

מרכיב נפוץ נוסף באוספים הוא תכשיטי אוזניים מאיי מרקיז. אטמי אוזניים (טאיאנה) נוצרו מצדפים, מעצמות אדם או שנהב מחטים של [[ראשתן גדול-ראש]]. דמויות טיקי, לעיתים קרובות כמה מקוקעות על הפנים, או ראשי טיקי שולטים כקישוט גם כאן. פריטי אספנים דקורטיביים מאוד, שיכולים אפילו להיחשב ליצירות אמנות, הם [[אלה (נשק)|אלות]] המלחמה  המעוצבים בצורה אומנותית העשויים מהעץ מהסוג  (או גם ברזילי), ששימשו גם כנשק בלחימה וגם כסמל סטטוס של מעמד הלוחמים.

מקצת מהאמנות של איי מרקיז ניתן לראות ב[[c:Category:Art of Marquesas Islands|קטגוריה: האמנות של איי מרקיז]] ב[[ויקישיתוף|וויקישיתוף]].

===קעקועים===
[[קובץ:Tattooed Native of the Marquesas Islands.jpg|שמאל|ממוזער|250px|תחריט מ-1890 של אדם מאיי מרקיז, המראה את הקעקועים שלו]]
באיי מרקיז יש היסטוריה ארוכה של [[כתובת קעקע|קעקועים]] גאומטריים מורכבים, המכסים את כל גופם של גברים ונשים כאחד.

ניתן לזהות את הקעקועים של ילידי איי מרקיז על ידי 'סמלים מסחריים', כגון [[שממית|שממיות]], [[נדלים]], , הצלב המרקיז (שבדרך כלל טועים בינו לבין עיצובים אחרים) ועיצובים גאומטריים אחרים. העיצובים של איי מרקיז נבדלים מאחרים באמצעות שימוש בסמלים ועיבודים אמנותיים עקביים של קווים, קשתות ומעגלים, אשר מיוחסים ומקושרים באופן ייחודי דרך ההיסטוריה לאיי דרום האוקיינוס השקט.

בנים קיבלו את הקעקועים הראשונים שלהם בגיל ההתבגרות במסגרת פולחנית, ובגיל מבוגר היו לרוב קעקועים על כל הגוף. גם נשים היו מקועקעות, אבל לא כמו גברים. העיצובים חולקים מוטיבים סמליים רבים, אך מעולם לא הועתקו במלואם; הקעקועים של כל אדם היו שונים וסימנו מורשת, הישגים, האי הספציפי ממנו הגיע האדם והמיקום שלו במשפחה.

==איי מרקיז בתרבות העולמית==
איי מרקיז עשירים ב[[מים]], בצמחייה ירוקה ועבותה ובאקלים נוח ולכן בעלי הדימוי של גן עדן עלי אדמות משכו אליהם במשך השנים הרפתקנים ורומנטיקנים.

הסופר [[הרמן מלוויל]] שהה באי נוקו היווא מ-23 ביוני 1842 ועד 9 באוגוסט 1842. ברומן שלו , הוא מתאר - בצורה רומנטית, אך בשום פנים ואופן לא מציאותית - את חייו עם [[קלאן]] באיי מרקיז. הרומן המצליח פורסם ב-1846 על ידי ג'ון מארי ב[[לונדון]]. הביקורת של הספר על ה[[קולוניאליזם]] ו[[מיסיון|העבודה המיסיונרית]] גרמו להתקפות עזות מצד חוגים שמרניים. עם זאת, הרומן השפיע על סופרים מאוחרים רבים שכתבו על הים הדרומי, למשל [[רוברט לואיס סטיבנסון]], [[ג'ק לונדון]] ו.

בין 28 ביולי ל-4 בספטמבר 1888, שהה הסופר [[רוברט לואיס סטיבנסון]] באיים נוקו היווא והיווא אואה.

הצייר [[פול גוגן]] עבר לאטונה באי היווא אואה, בירת איי מרקיז, ב-1901, שם נפטר ונקבר ב-1903.

חוקר ארצות, האנתרופולוג, והאתנוגרף הנורווגי [[תור היירדאל]] חי עם בת זוגו ב[[פאטו היווא]] כשנה ב-1937. היירדאל שהיה אז בן 22 שאף לחזור לחיות בטבע רחוק מהעולם המודרני שאז האמין שהוא שהלך והתרחק מהטבע, ובכך, לדעתו, התנתק משורשיו האמיתיים. המפגש עם סיפורי הילידים באי היה הגרעין לתאוריה שלו על ההגירה לפולינזיה מאמריקה הדרומית שהפכה לניסיון לבדוק אותה באמצעות מסע [[קון-טיקי]].

הזמר [[ז'אק ברל]] (1929–1978) חי באי היווא אואה משנת 1974 ואילך. שם הלחין את אלבומו האחרון, Les Marquises, הכולל רצועה באותו שם עם הערצה פואטית לקבוצת האיים. קברו נמצא בבית הקברות אטונה ליד זה של פול גוגן, המוזכר בשיר זה.

ב-2002 התפרסמה נוקו היווא כששימשה כאתר לעונה הרביעית של סדרת הטלוויזיה האמריקנית "[[הישרדות (תוכנית טלוויזיה)|הישרדות]]".

==איי מרקיז כיום==
===פוליטיקה ומדיניות===
מבחינה פוליטית, איי מרקיז הם כיום חלק מ[[צרפת מעבר לים|הטריטוריה הצרפתית שמעבר לים]] (Pays d'outre-mer, POM) של [[פולינזיה הצרפתית]] ולכן הם קשורים ל[[האיחוד האירופי|איחוד האירופי]].

מבחינה מנהלית איי מרקיז הם אחת מחמש מחלקות משנה מנהליות של פולינזיה הצרפתית, הכוללת  ארבע קבוצות איים נוספות, [[איי החברה]], [[איי טואמוטו]], [[איי גמבייה]] ו[[איי אוסטרל]]. איי מרקיז מנוהלים על ידי "תת-מחלקה מנהלית של איי המרקיז" של הנציבות העליונה של פולינזיה הצרפתית (Haut-commissariat de la République en Polynésie française), שבסיסה ב[[פפאטה]].

החלוקה המנהלית של איי מרקיז כוללת שש [[קומונה (צרפת)|קומונות]], רשויות עצמאיות מבחינה פוליטית (Communes des Marquises Islands), שכל אחת מהן כוללת את האיים בעלי אותו השם ואיים קטנים יותר בסביבתם:

[[קובץ:Marquesas-administrative.png|שמאל|ממוזער|250px|חלוקה מנהלית של איי מרקיז]]


המטבע הוא (עדיין)  (Comptoirs Francais du Pacifique franc), שצמוד ל[[אירו]]. התקציב המנהלי של איי מרקיז מסובסד ברובו בכספים מצרפת והאיחוד האירופי.

9,346 התושבים (2017) הם בעיקר [[הכנסייה הקתולית|קתולים]]. הם חיים בעיקר בכפרים קטנים; אין ערים גדולות על איי מרקיז. העיירה הגדולה ביותר היא [[טאיאוהא]] באי נוקו היווא, שהוא גם המרכז המנהלי, עם 2,183 תושבים (2017).

בשנת 2007 היו דיווחים על פעילות בטהיטי של תנועות למען עצמאות פולינזיה הצרפתית. תושבי איי מרקיז חשו מיוצגים בצורה לא מספקת על ידי הממשל המרכזי של פולינזיה הצרפתית בפפאטה וחיפשו קשרים ישירים עם צרפת.

ביולי 2021 היה [[עמנואל מקרון]] ל[[נשיא צרפת]] הראשון שביקר באיים בתפקיד רשמי.

===כלכלה===
מקורות התעסוקה העיקריים הם בעבודות ציבוריות: עבור הממשלה, עבור הקהילה, הכנסייה הקתולית או בתי הספר, אך גם יוזמה פרטית: ייצור קופרה (קוקוס מיובש), דיג, גידול [[בקר]] ו[[גילוף]] אמנותי של חפצי עץ כגון אלות קרב טקסיות, קערות, מגשים, פסלי טיקי וכלי נגינה. רוב הפסלים וחפצי האומנות האחרים נמכרים לתיירים. למעשה, תעשיית ה[[תיירות]] הפכה למקור התעסוקה וההכנסה העיקריים. סביב המקומות המרכזיים כגון טאיאוהא (Taiohae) בנוקו היווא או אטואונה (Atuona) בהיווא אואה, צמחו עסקים כדוגמת [[בית מלון|בתי מלון]] קטנים, [[מסעדה (עסק)|מסעדות]], ארגון טיולים, פעילויות לתיירים והשכרת רכב.

===תרבות===
במהלך המאה ה-19 הכנסייה שיחקה תפקיד עיקרי בהרס התרבות המקורית על ידי איסור הלבוש המקומי, שירה וריקוד, שתיית קאבה, רחצה בעירום בפומבי, קעקועים, חניטת מתים ונוהגים דתיים ותרבותיים אחרים.

כיום מתרחשת תחייה של התרבות המקורית. בנוסף לייצור חפצי האומנות תוך שימוש בחומרים ודגמים מסורתיים חזרה לפרוח אומנות הקעקוע, שהייתה פעם סימן לעושר ומעמד חברתי. רבים מהתיירים נוהגים לחזור מהאיים עם קעקועים על הקרסול. בעשור האחרון, הניב של השפה הפולינזית, שהילידים המשיכו לדבר בביתם, הוספה לתוכנית הלימודים של בתי הספר. הכנסייה הקתולית מעודדת את חקר השפה. בניסיון להחיות את הריקוד המסורתי הוקמו קבוצות מחול. הרקדנים מבצעים גרסאות מודרניות של ריקודים מסורתיים כגון מחול החזיר ומחול הציפור (האקא מאנו).

תחיית התרבות המסורתית נמצאת בתחרות מול הסתערות הצרכנות המודרנית בדמות הטלוויזיה. כשילדי התושבים צופים בטלוויזיה בביתם הם נחשפים לסדרות סבון אמריקניות מדובבות לצרפתית, משחקי טלוויזיה, מופעי ספורט מ[[פריז]] ופרסומות למוצרים שהתושבים כלל לא ידעו שהם צריכים. החינוך בבתי הספר נעשה בצרפתית, ומטיף לערכים ולאורח המחשבה הצרפתי.

במטרה לקרב את התושבים, מפעיל הממשל הצרפתי תוכניות חברתיות שונות כדוגמת טיפול רפואי חינם ומענקי לידה עבור כל ילד שנולד באזורים דלי האוכלוסין.

===תחבורה ותקשורת===
[[קובץ:F-OLOV Air Tahiti Nui Airbus A340-313X - 52 (cn 668) "Nuku Hiva" (24240658358).jpg|שמאל|ממוזער|250px|מטוס של איר טהיטי ממריא מנמל התעופה של נוקו היווא]]
====שדות תעופה====
ישנם ארבעה שדות תעופה באיי מרקיז, אחד בכל אחד מהאיים הבאים: נוקו היווא, וה פו, וה הוקה והיווא אואה. השטח של טאהואטה הררי מדי מכדי לאפשר בניית רצועת נחיתה ללא השקעה משמעותית, ואף שהרמה העליונה של מרכז פאטו היווא גדולה מספיק כדי לאפשר בניית מסלול נחיתה, אין הצדקה למיזם כזה בהתחשב בגודל אוכלוסיית האי.

====תקשורת====
לאיי מרקיז יש תקשורת טלפוניה כמו גם רדיו וטלוויזיה, בעיקר מטהיטי. התוספות האחרונות כוללות את "ויני" (Vini), שירות טלפון סלולרי שהוא חברת בת מסחרית של השירות הציבורי של "משרד התקשורת והדואר של פולינזיה הצרפתית", הספקית היחידה של טלפוניה נייחת ברוב פולינזיה. במשך תקופה של כשש שנים, ויני התרחבה לכיסוי רוב האיים המאוכלסים.

===אתר מורשת עולמית===
החל מ[[שנות ה-90 של המאה ה-20]] פקידים מקומיים שאפו לקדם הכרזה על איי מרקיז כ[[אתר מורשת עולמית]] של [[אונסק"ו]], ותהליכי הגשת ההמלצה הגיעו לשיאם ב-[[2022]] ו-[[2023]]. האתר הוכרז בוועדת המורשת העולמית שהתכנסה ב[[ניו דלהי]] ביולי 2024 בשם [[טה הנואה אנטה – איי מרקיז]], והוא כולל 7 שטחים באיים [[איאו (אי)|איאו]], [[האטוטו]], [[נוקו היווא]], [[וה פו]], [[אואה הוקה]], [[היווא אואה]], [[טאהואטה]], [[פאטו הוקו]] ו[[פאטו היווא]].

==לקריאה נוספת==
*[[תור היירדאל]],**Fatu Hiva Back to nature** - תיאור שנה באיי מרקיז.
*[[הרמן מלוויל]], **טאי פי** - מתרחש בנוקו היווא שבאיי מרקיז.
*[[רוברט גרייבס]] **The Isles of Unwisdom''' - סיפור מסעו של אלברו דה מנדניה

## קישורים חיצוניים

* 
* איי מרקיז - טה הנואה אנטה באתר אונסק"ו 

## ביאורים

## הערות שוליים

מרקיז
מרקיז
קטגוריה:ויקיפדיה - ערכים מומלצים לשעבר